Cyril sê oor plan vir siek gesondheidsorg | Netwerk24
‘Muishond’-WP troef res met sy ambisie
En vra jouself dit: Wie se ondersteuners is tans die gelukkigste – die span wat ’n 37-jarige heelagter (Gio Aplon) gekontrakteer het of die een wat ’n Wêreldbeker-wenner in sy laaste vesting gaan hê?
Cyril sê oor plan vir siek gesondheidsorg
Deur Nellie Brand-Jonker 11 Februarie 2019 14:54
Die Wetsontwerp op Nasionale Gesondheidsversekering (NGV) gaan binnekort in die parlement ter tafel gelê word. Foto: Pixabay
Die verslag met planne hoe om die gesondheidsektor reg te ruk, gaan Dinsdag deur pres. Cyril Ramaphosa in Kaapstad bekend gestel word.
Die verslag is ’n uitvloeisel van die presidensiële beraad oor gesondheid wat in Oktober gehou is.
Die beraad, onder leiding van adjunkpresident David Mabuza, is bygewoon deur belangegroepe van die staat, nieregeringsorganisasies, mediese fondse en gesondheidslui om te besin oor die probleme van die nasionale gesondheidstelsel en hoe dit opgelos moet word.
In ’n verklaring is gesê die doel van die beraad was om samewerking te bevorder en goeie gesondheidsdienste te lewer.
Ramaphosa gaan terugvoering gee oor die voorgestelde oplossings wat die nege kommissies van die beraad ontwikkel het om die doeltreffendheid van gesondheidsorg te verbeter.
Die president het Donderdag in sy staatsrede gesê ’n groot stap gaan vanjaar gedoen word om toegang tot gehalte-gesondheidsorg vir almal te bied.
Die Wetsontwerp op Nasionale Gesondheidsversekering (NGV) gaan binnekort in die parlement ter tafel gelê word.
“Die NGV gaan Suid-Afrikaners in staat stel om gratis dienste by ondersteuningspunte te kry in openbare en privaat gesondheidsgeriewe wat aan die vereistes van gehalte voldoen.”
Ramaphosa het gesê in ag genome die omvang van die uitdagings in die gesondheidsbedryf is ’n NGV-krygskamer in die presidensie geskep om kwessies van gehaltesorg te takel.
Meer oor: Cyril Ramaphosa | Nasionale Gesondheidsversekering (Ngv) | Gesondheidsdienste | Mediese Fonds | Mediese Sorg
‘Gesondheid in O-Kaap skuld verskaffers bykans R1 miljard’
‘Genees siek gesondheidsorg voordat dit te laat is’
Kopsere wink vir pilmakers ná goeie jare
Mediese fondse dalk só gou goedkoper
KYK: ‘Flou virus’: Oud-Bok vaar uit oor reëls terwyl hy hande skud, aan sy gesig vat